ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670022017 

ขอความอนุเคราะห์จัดสรรที่อยู่อาศัยในพื้นที่กรุงเทพมหานครให้แก่ผู้ร้องและครอบครัว โดยผู้ร้อง .... อายุ 50 ปี ที่อยู่ปัจจุบันเป็นบ้านเลขที่ ... (ไม่ทราบแขวง) เขตจอมทอง กรุงเทพมหานคร และที่อยู่ตามสำเนาทะเบียนบ้าน(ไม่ทราบเลขที่ แขวงและเขต) กรุงเทพมหานคร (ไม่ทราบหมายเลขบัตรประจำตัวประชาชน) หมายเลขโทรศัพท์ .... เนื่องจากผู้ร้องเป็นผู้พิการทางสายตา ปัจจุบันอาศัยอยู่กับมารดาอายุ 75 ปี และน้าอายุ 70 ปี โดยแต่งงานจดทะเบียนแล้วแต่ปัจจุบันยังไม่ได้หย่าร้าง ผู้ร้องไม่มีงานทำ แต่จะมีรายได้จากสามีให้ใช้เดือนละ 6,680 บาท (หกพันหกร้อยแปดสิบบาทถ้วน) และได้รับเบี้ยยังชีพคนพิการอีกเดือนละ 1,000 บาท (หนึ่งพันบาทถ้วน) และบ้านที่อาศัยอยู่ไม่ใช่ที่ดินของตนเองและไม่เสียค่าเช่า ผู้ร้องจึงประสงค์ให้หน่วยงานมีการจัดสรรที่อยู่อาศัยให้เพื่อจะได้มีที่อยู่อาศัยเป็นของตนเอง หากได้รับการจัดสรรจะสามารถผ่อนชำระได้เดือนละ 3,000  บาท (สามพันบาทถ้วน)  (รายละเอียดเพิ่มเติมอยู่ในไทม์ไลน์)


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata